Viborger Samler, 1849-02-27
Jndenlandske Efterretninger. Kjøbenhavn, den 24de Februar. i Jgaar havde nogle jydske Rigsdagsmænd en Conference med vor energiske Finantsminister i Regjeringsbygningen (saaledes kaldes nu det salige Cancellies Bygning), hvor Ministeren meddeelte Oplysning om, hvad han havde foretaget for at aabne en fast Dampskibsfart med Kreaturer, mellem Jylland og England. Om faa Dage vil der udkomme en Bekjendtgjørelse fra Regjeringen desangaaende, som vil indeholde Afgangs- og Ankomsttiderne samt Priserne. Foreløbig kan meddeles, at der af vor Regjering leies for dette Aar af det engelske continental cattlestem company 2 Dampskibe, som skulle fare med engelsk Flag og engelsk Besætning, hvorved Afgifterne i England blive mindre, mellem London og Hjerting samt Aarhuus. Rimeligviis kommer der til at afgaae et Skib fra Aarhuus og et Skib fra Hjerting i Begyndelsen af April og derefter gjøres i April og Mai 2 Toure fra Hjerting og 1 fra Aarhuus, i Sommermaanederne 2 Toure fra Aarhuus og 1 fra Hjerting og i Efteraaret lige mange fra hvert Sted. Prisen for en Stud fra Hjerting til London, som før har været 3 Lstl. eller circa 27 Rbd., bliver rimeligviis kun 2 Lstl. eller 18 Rbd. og da Udførselstolden nu er ophævet, bliver Transporten saaledes 10 a 12 Rbd. billigere pr. Stud end tidligere. Skibene ville ogsaa kunne modtage Varer tilbage, og der bliver af Regjeringen stationeret en paalidelig Mand i Hjerting, som skal assistere med Opstaldningen af Studene og Modtagelse af Varer, men, som sagt, den nærmere Detail bliver og faa Dage bekjendtgjort. - Det er nu kun at ønske, at saavel Landmændene som Kjøbmændene ville vide at drage den størst mulige Fordeel af dette Foretagende. Det maa af Landmændene især erindres, at naar Qvægudførselen til England skal lønne sig, maa Qvæget være fedet bedre end selv Herregaardenes Staldstude, som gik til Hamborg; og de lave Kornpriser i denne Vinter maa vel bidrage, til, at en stærk Kornfodring bliver drevet mere, end i andre Aar vilde være Tilfældet. Ogsaa de store Partier Tvist og andre Varer, som vi faae fra England gjennem Hamburg, kunne nu finde en hurtigere og mindre kostbar Vei over Hjerting eller Aarhuus. – Aarsagen til at Farten i Aar skeer med leiede istedetfor kjøbte Dampskibe er deels at Regjeringen, førend store Summer anvendes derpaa, vil prøve, om Forsøget vil lykkes og deels at Erfaringen har viist, at det ikke betaler sig at kjøbe brugte Dampskibe i England, men at det er bedre selv at lade dem bygge. – Det er i det Hele glædeligt at see den Energi og Dygtighed, som vor unge Finantsminister udvikler ei blot i denne Sag men i sin hele Virksomhed, og det var at ønske, at alle vore Ministre i samme Grad som han vidste hvad de vilde og havde hans Fasthed. - Da det er trukket saa langt ud med den endelige Afslutning af vort Laan, er man i den sidste Tid begyndt at tvivle om, at det kom istand, og igaar udbredte det Rygte sig her i Byen, at der var kommen en Coureer hertil fra London med det ubehagelige Budskab, at Laanet ei kunde bringes istand; men fra paalidelig Kilde kan det meddeles, at denne Efterretning er aldeles usandfærdig, hvorimod det Rigtige er, at der endnu Jntet er afgjort om Laanet, og at der først i Begyndelsen af næste Uge kan ventes paalidelig Besked desangaaende, samt at Haabet staaer til, at det kommer istand. (Sammenligne hermed Efterretningen i Gaarsavisen af The Times, der o. herved vinder Bestyrkelse.)